Blaze7451/Wiki-th-20250601 huggingface dataset:
สโมสรฟุตบอลพียูนิก

สโมสรฟุตบอลพียูนิกเยเรวาน (Ֆուտբոլային Ակումբ Փյունիկ Երևան) หรือ พียูนิก (Փյունիկ) เป็นสโมสรฟุตบอลอาชีพที่ตั้งอยู่ในเขตแกนตรอนในกรุงเยเรวาน ประเทศอาร์มีเนีย ก่อตั้งขึ้นใน ค.ศ. 1992 พียูนิกเป็นสโมสรที่ไม่เคยตกชั้นจากอาร์มีเนียนพรีเมียร์ลีก และยังเป็นสโมสรที่ประสบความสำเร็จมากที่สุดในประเทศ โดยชนะเลิศในลีกทั้งสิ้น 31 สมัย
ในระดับนานาชาติ ผลงานที่ประสบความสำเร็จมากที่สุดคือการคว้าเหรียญทองแดงในรายการคอมมอนเวลท์ออฟอินดิเพนเดนต์สเตตส์คัพ (Commonwealth of Independent States Cup) ในปี 2006 ส่วนในรายการยูฟ่าแชมเปียนส์ลีกและยูฟ่ายูโรปาลีก สโมสรเข้าร่วมแข่งขันรอบคัดเลือกบ่อยครั้ง พียูนิกเป็นหนึ่งในสโมสรฟุตบอลที่ได้รับความนิยมมากที่สุดในอาร์มีเนีย ร่วมกับอูราร์ตู, ชีรัก และอารารัต
พียูนิกมีคู่ปรับที่สำคัญคือ อารารัต โดยทั้งสองสโมสรถือว่าประสบความสำเร็จและได้รับความนิยมมากที่สุดในประเทศ สโมสรคู่ปรับอีกสโมสรคือ อูราร์ตู ซึ่งเริ่มเป็นคู่ปรับกันนับตั้งแต่ตอนที่อูราร์ตูย้ายที่ตั้งจากเมืองอาบอวียันมายังกรุงเยเรวานในปี ค.ศ. 2001 และอูราร์ตูได้กลายเป็นสโมสรใหญ่แห่งที่สามของเยเรวาน การพบกันของทั้งสโมสรถือเป็นหนึ่งในการแข่งขันฟุตบอลที่ดุเดือดของอาร์มีเนีย
สนามเหย้าของสโมสรคือ สนามกีฬาสาธารณรัฐวัซแกน ซาร์กซียัน ซึ่งยังเป็นสนามเหย้าของฟุตบอลทีมชาติอาร์มีเนีย ทีมเยาวชนของสโมสรผลิตผู้เล่นที่มีชื่อเสียง เช่น แฮนริค มะคีทาเรียน, รอแบร์ต อาร์ซูมานียัน, การ์แลน เมอเกิร์ตชียัน, แอดการ์ มานูชารียัน, วารัซดัต ฮารอยัน, แกวอร์ก ฆาซารียัน เป็นต้น ซึ่งทั้งหมดนี้เคยเล่นให้กับสโมสรชั้นนำของยุโรป

**อ้างอิง**

**แหล่งข้อมูลอื่น**
พียูนิก
พียูนิก
หมวดหมู่:เยเรวาน
สหพันธ์ฟุตบอลอาร์มีเนีย

สหพันธ์ฟุตบอลอาร์มีเนีย (Հայաստանի Ֆուտբոլի Ֆեդերացիա; Football Federation of Armenia, FFA) เป็นองค์การที่บริหารฟุตบอลในประเทศอาร์มีเนีย มีสำนักงานใหญ่ตั้งอยู่ที่เยเรวาน สหพันธ์ทำหน้าที่ดูแลการแข่งขันอาร์มีเนียนพรีเมียร์ลีก, เฟิสต์ลีก, อาร์มีเนียนคัพ และฟุตซอลพรีเมียร์ลีก นอกจากนี้ ยังดูแลการแข่งขันของฟุตบอลทีมชาติทั้งทีมชาย ทีมหญิง และทีมฟุตบอล
สหพันธ์ได้รับรางวัลสนามหญ้าสังเคราะห์ยอดเยี่ยมจากฟีฟ่าผ่านทางโกล

**อ้างอิง**

**แหล่งข้อมูลอื่น**
  Football Federation of Armenia-   Armenia date=2018-09-23  at FIFA site-   Armenia at UEFA site
อาร์มีเนีย
หมวดหมู่:ฟุตบอลในประเทศอาร์มีเนีย
หมวดหมู่:องค์การที่ก่อตั้งในปี พ.ศ. 2535
จอดป้ายนี้ สถานีปาฏิหาริย์

จอดป้ายนี้ สถานีปาฏิหาริย์ (I Wish; Kiseki)​ เป็นภาพยนตร์ญี่ปุ่น​แนวดราม่า​ออกฉายในปี ค.ศ. 2011 กำกับการแสดง, เขียนบทและตัดต่อภาพโดยฮิโรกาซุ โคเรเอดะ นำแสดงโดยนักแสดงเด็กที่เป็นพี่น้องกันจริงๆอย่าง โคกิ มาเอดะ และ โอชิโร่ มาเอดะ ร่วมด้วยนักแสดงรุ่นใหญ่ อิซะโอะ ฮะชิซุะเมะและ​โจ โอดางิริ
จอดป้ายนี้ สถานีปาฏิหาริย์ เป็นภาพยนตร์ที่บอกเล่าเรื่องราวของสองพี่น้องที่พ่อกับแม่แยกทางกัน ทำให้ทั้งคู่ต้องแยกกันไปอยู่คนละเมือง โดยคนพี่ต้องไปอยู่กับแม่ที่บ้านของตาและยาย ส่วนคนน้องต้องไปอยู่กับพ่อที่เป็นนักดนตรี โดยทั้งคู่ยังติดต่อกันทางโทรศัพท์ เด็กทั้งสองมีความหวังว่าจะมีปาฏิหาริย์ที่จะทำให้พวกเขาทั้ง 4 กลับมาอยู่ร่วมกันเป็นครอบครัวอีกครั้ง
วันหนึ่งเด็กๆได้ข่าวเรื่องการเปิดเส้นทางเดินรถสายใหม่ของรถไฟชิงกันเซ็ง​ และมีบางคนพูดว่าในจุดที่รถไฟความเร็วสูงวิ่งสวนกัน​อาจมีพลังเร้นลับที่ทำให้คำอธิษฐานเป็นจริง สองพี่น้องจึงนัดกันนั่งรถไฟไปที่เมืองคูมาโมโตะพร้อมกับเพื่อนสนิทเพื่อรออยู่ในจุดที่รถไฟชิงกันเซ็งจะวิ่งสวนกันเพื่อจะได้อธิษฐานให้ความฝันของพวกเขาเป็นจริง
ภาพยนตร์เรื่องนี้ถูกนำเข้ามาฉายในประเทศไทยโดยมงคล ภาพยนตร์ ให้เสียงภาษาไทยโดยทีมพากย์พันธมิตร​ ออกฉายครั้งแรกในรอบพิเศษที่โรงภาพยนตร์เฮาส์​ (อาร์ซีเอ​)​ เมื่อวันที่ 2 กุมภาพันธ์ พ.ศ. 2555 และออกฉายรอบปกติเมื่อวันที่ 8 มีนาคม พ.ศ. 2555 ที่โรงภาพยนตร์เฮาส์และโรงภาพยนตร์เครือเอเพ็กซ์

**เนื้อเรื่อง**
​I Wish เป็นเรื่องราวของสองพี่น้อง ​โคอิจิ ผู้เป็นพี่ และ ริวโนะสุเกะ ผู้เป็นน้อง ที่ครอบครัวจากเดิมที่เคยอยู่ด้วยกันกลับต้องมาพลัดพรากจากกันไปอยู่คนละเมืองเพราะพ่อแม่ของพวกเขาหย่าร้างกัน โดยโคอิจิ พี่ชายคนโตต้องไปอยู่กับ โนโซมิ ผู้เป็นแม่ที่บ้านของคุณตาและคุณยายที่จังหวัดคาโงชิมะ​ ส่วน ริวโนะสุเกะ ต้องไปอยู่กับ เคนจิ ผู้เป็นพ่อที่เป็นนักดนตรีที่จังหวัดฟูกูโอกะ​ ถึงแม้ว่าพี่น้องทั้งสองคนจะต้องอยู่ห่างไกลกันแต่ก็ยังติดต่อกันทางโทรศัพท์อยู่เสมอ
ในจังหวัดคาโงชิมะที่โคอิจิอาศัยอยู่นั้นกำลังจะเปิดการเดินรถไฟชิงกันเซ็ง​เส้นทางใหม่ โดยโคอิจิได้ยินข่าวลือในชั้นเรียนวิชาวิทยาศาสตร์ว่า เมื่อรถไฟชิงกันเซ็นสายซากุระที่วิ่งด้วยความเร็ว 260 กิโลเมตร/ชั่วโมง จากสถานีคาโงชิมะ และรถไฟชิงกันเซ็นสายสึบาเมะที่วิ่งด้วยความเร็ว 260 กิโลเมตร/ชั่วโมง จากสถานีฮากาตะ ทั้งสองขบวนวิ่งสวนกันจะบังเกิดพลังงานมหาศาลที่ทำให้เกิดปาฏิหาริย์ขึ้น โดยผู้ที่เห็นรถไฟสวนกันสิ่งที่ปรารถนาจะเป็นความจริง
เมื่อโคอิจิได้ยินเรื่องดังกล่าวจึงทำการหาจุดที่รถไฟทั้งสองสายจะวิ่งสวนกัน และพบว่ารถไฟทั้งสองสายจะวิ่งสวนกันที่เมืองคูมาโมโตะ​

**ตัวละคร**

**อ้างอิง**
หมวดหมู่:ภาพยนตร์ญี่ปุ่น
หมวดหมู่:ภาพยนตร์ภาษาญี่ปุ่น
ไฮเทล

ไฮเทล (Hytale) เป็นวิดีโอเกมเล่นตามบทบาทแซนด์บ็อกที่กำลังมาโดยไฮพิกเซลสตูดิโอส์ การผลิตเริ่มขึ้นในปี พ.ศ. 2558 โดยนักพัฒนาจากเซิร์ฟเวอร์ ไมน์คราฟต์ หลายผู้เล่นไฮพิกเซล ด้วยเงินทุนและความช่วยเหลือจากไรออตเกมส์ ซึ่งต่อมาได้ซื้อสตูดิโออย่างเต็มที่ มีการวางแผนที่จะเปิดตัวสำหรับไมโครซอฟท์ วินโดวส์และแมคโอเอสในปี พ.ศ. 2563

**การเล่นเกม**
คุณสมบัติ ไฮเทล มีขั้นตอนการสร้าง โลกแฟนตาซี ประกอบด้วยบล็อกของรูปทรงต่าง ๆ จัดเรียงใน ตารางสามมิติ ที่มีนิเวศน์วิทยา สร้างแบบสุ่มที่แตกต่างกัน สิ่งมีชีวิตและดันเจียน ผู้เล่นสามารถเข้าร่วมมินิเกมคล้ายกับที่พบบนเซิร์ฟเวอร์  ไฮพิกเซล ผู้เล่นจะสามารถสร้างและแบ่งปันม็อด และเนื้อหาที่กำหนดเองโดยใช้ชุดเครื่องมือที่ใช้เบราว์เซอร์และในเกม
ไฮเทล รวมถึงพื้นที่ที่สร้างขึ้นหลายขั้นตอนของโลกที่รู้จักกันในชื่อ "โซน" ซึ่งประกอบด้วยนิเวศน์วิทยา บล็อกและ ม็อบจำนวนมาก โหมดนี้จะมีคุณสมบัติ RPG รูปแบบการต่อสู้สำหรับผู้เล่นคนเดียวและผู้เล่นหลายคน และรวมถึงการเผชิญหน้ากับบอสและการสำรวจดันเจี้ยน ไฮเทล จะมีโครงสร้างแบบบล็อกและรวมถึงการแก้ไขโลกที่แตกต่างและเครื่องมือภาพยนตร์ที่ผู้เล่นสามารถใช้ในเกม มันจะมีระบบการเขียนสคริปต์จาวา ที่อนุญาตให้ผู้เล่นสร้างและรันโค้ดในเกมรวมถึงการสร้างแบบจำลอง 3 มิติบนเว็บ การสร้างพื้นผิวและชุดเครื่องมือภาพเคลื่อนไหว ที่ผู้เล่นสามารถสร้างสินทรัพย์แบบกำหนดเอง สำหรับเกม เกมจะมีทั้งเซิร์ฟเวอร์ที่เป็นทางการและเซิร์ฟเวอร์ที่ดำเนินการโดยชุมชน

**พัฒนาการ**
ไฮเทล กำลังพัฒนาโดยสตูดิโอไฮเทลสตูดิโอ นำโดย แอรอน Donaghey สำหรับ ไมโครซอฟท์ วินโดวส์ และ แมคโอเอส สตูดิโอประกอบด้วยพนักงานประมาณสี่สิบคนซึ่งแยกออกจากบริษัทไฮพิกเซล ซึ่งเป็นบริษัท ที่อยู่เบื้องหลังการพัฒนาเซิร์ฟเวอร์ไฮพิกเซลใน ไมน์คราฟต์ การกล่าวถึงเกม Hypixel ครั้งแรกที่วางแผนไว้คือช่วงปลายปี พ.ศ. 2556 เมื่อเซิร์ฟเวอร์ไมน์คราฟต์ เริ่มขายการเข้าถึงก่อนกำหนดซึ่งเป็นส่วนหนึ่งของแพ็คเกจผู้บริจาค แนวคิดสำหรับ ไฮเทล เกิดขึ้นเนื่องจาก EULA เปลี่ยนโดยโมแจงในปี พ.ศ. 2557 ซึ่งบล็อกเซิร์ฟเวอร์ไม่ให้มี microtransaction ที่ส่งผลกระทบต่อการเล่นเกมซึ่งนำไปสู่รายได้ลดลง 85% ในเซิร์ฟเวอร์ไฮพิกเซล  ผู้พัฒนาตระหนักว่าพวกเขาไม่ได้อยู่ในการควบคุมของโครงการและตัดสินใจที่จะสร้างเกมของตัวเองในปี พ.ศ. 2558 เดิมทีพวกเขาต้องการหลีกเลี่ยงการสร้างเกมว็อกเซล แต่ในที่สุดก็ตัดสินใจทำเช่นนั้น เนื่องจากพวกเขามีประสบการณ์ในประเภทนั้นจากเซิร์ฟเวอร์ไฮพิกเซล ใน ไมน์คราฟต์
ไฮพิกเซลสตูดิโอส์ได้รับการสนับสนุนทางการเงินด้วยตนเองเป็นครั้งแรกโดยสร้างรายได้จากเซิร์ฟเวอร์ไฮพิกเซล สตูดิโอก็ได้รับการสนับสนุนจากไรออตเกมส์ ซึ่งลงทุนไปหลายล้านดอลลาร์ในสตูดิโอ พร้อมด้วยกลุ่มที่ปรึกษาซึ่งรวมถึงนักธุรกิจ Dennis Fong, Rob Pardo และ Peter Levine เกมดังกล่าวได้รับการประกาศผ่านทางตัวอย่าง ในเดือนธันวาคม พ.ศ. 2561 โดยมีผู้ชมมากกว่า 31 ล้านครั้งภายในหนึ่งเดือน เกมคาดว่าจะเปิดตัวภายในปี พ.ศ. 2564 ในเดือนเมษายน พ.ศ. 2563 ไฮพิกเซลสตูดิโอส์ ได้รับการครอบครองโดยไรออตเกมส์อย่างสมบูรณ์

**ถูกเสนอชื่อ**
ไฮเทล ได้รับการเสนอชื่อสำหรับ "เกมที่ต้องการมากที่สุด" ในปี พ.ศ. 2562 Golden Joystick Awards

**อ้างอิง**

**แหล่งข้อมูลอื่น**
หมวดหมู่:เกมสำหรับวินโดวส์
หมวดหมู่:วิดีโอเกมที่พัฒนาขึ้นในประเทศแคนาดา
หมวดหมู่:วิดีโอเกมเอาชีวิตรอด
หมวดหมู่:วิดีโอเกมเล่นตามบทบาท
หมวดหมู่:วิดีโอเกมโอเพนเวิลด์
หมวดหมู่:เกมสำหรับแมคโอเอส
หมวดหมู่:วิดีโอเกมแฟนตาซี
ซาร์ชากาแห่งบัลแกเรีย

ซาร์ชากา (Чака) เป็นซาร์แห่งจักรวรรดิบัลแกเรียที่ 2 ครองราชย์ระหว่างปี ค.ศ. 1299–1300 โดยปีพระราชสมภพนั้นไม่เป็นที่ทราบแน่ชัด ซาร์ชากาทรงเป็นพระราชโอรสในโนไก ข่าน ซึ่งประสูติแต่พระนางอาลากา ประมาณหลังปี ค.ศ. 1285 เจ้าชายชากา (พระยศในขณะนั้น) อภิเษกสมรสกับเจ้าหญิงแอแลนา ซึ่งเป็นพระธิดาของซาร์แกออร์กีที่ 1 แตร์แตร์แห่งบัลแกเรีย  ในช่วงปลายคริสต์ทศวรรษ 1290 พระองค์สนับสนุนพระบิดาในการทำสงครามกับข่านตอกตา ข่านอย่างชอบธรรมแห่งโกลเดนฮอร์ด แต่ประสบความพ่ายแพ้ และโนไก ข่านถูกปลงพระชนม์ในปี ค.ศ. 1299
ในช่วงเวลาเดียวกัน พระองค์ได้นำผู้สนับสนุนมุ่งสู่บัลแกเรีย ข่มขู่ผู้สำเร็จราชการของซาร์อีวันที่ 2 แห่งบัลแกเรีย นำไปสู่การหลบหนีออกจากเมืองหลวงของผู้สำเร็จราชการในที่สุด และได้ตั้งพระองค์ขึ้นเป็นผู้ปกครองในเตอร์นอวอในปี ค.ศ. 1299 ไม่เป็นที่แน่ชัดว่าพระองค์ดำรงอยู่ในสถานะซาร์แห่งบัลแกเรียหรือดำรงสถานะเป็นเจ้าเหนือหัวของตอดอร์ สแวตอสลัฟ ซึ่งเป็นพระเทวันของพระองค์ อย่างไรก็ตามพระองค์ได้รับการยอมรับจากนักประวัติศาสตร์บัลแกเรียให้เป็นซาร์พระองค์หนึ่ง ซาร์ชากามีอำนาจในตำแหน่งได้ไม่นาน เมื่อกองทัพของข่านตอกตาติดตามพระองค์เข้ามาในบัลแกเรียและล้อมเมืองเตอร์นอวอไว้ ตอดอร์ สแวตอสลัฟซึ่งเคยช่วยซาร์ชากาให้ได้มาซึ่งอำนาจนั้น ได้วางแผนโค่นล้มซาร์ชากาและรัดพระศอจนสวรรคตภายในเรือนจำในปี ค.ศ. 1300 พระเศียรของพระองค์ถูกส่งไปยังข่านตอกตา ซึ่งช่วยให้ตำแหน่งของซาร์ตอดอร์ สแวตอสลัฟมีความมั่นคงและปลอดภัยมากขึ้น การร่วมมือของซาร์ตอดอร์ สแวตอสลัฟในครั้งนี้นำไปสู่การถอนตัวของชาวมองโกลในการแทรกแซงกิจการภายในของบัลแกเรีย

**อ้างอิง**
 John V.A. Fine, Jr., The Late Medieval Balkans, Ann Arbor, 1987.
หมวดหมู่:พระมหากษัตริย์บัลแกเรีย
การประท้วงที่ดินแดนฮาบารอฟสค์ พ.ศ. 2563-2564

การประท้วงในดินแดนฮาบารอฟสค์ เริ่มต้นขึ้นเมื่อวันที่ 11 กรกฎาคม 2020 เพื่อแสดงการสนับสนุนต่อผู้ว่าการดินแดนคนปัจจุบัน เซียร์เกย์ ฟูร์กัล (Sergei Furgal) หลังเขาถูกจับกุม นอกจากนี้ยังมีการประท้วงในพื้นที่อื่น ๆ อีก รวมทั้งที่โนโวซีบีสค์, วลาดีวอสตอค และออมสค์

**ภูมิหลัง**
ในปี 2018 เซียร์เกย์ ฟูร์กัล ชนะการเลือกตั้งผู้ว่าการดินแดนฮาบารอฟสค์ โดยเอาชนะผู้สมัครจากพรรคยูไนเท็ดรัสเซีย หลังจากนั้นเมืองฮาบารอฟสค์ ได้ถูกถอดออกจากการเป็นเมืองหลวงของเขตสหพันธ์ตะวันออกไกล และในปี 2019 ในการเลือกตั้งสภานิติบัญญัติของดินแดนฮาบารอฟสค์ พรรคที่สนับสนุนฝ่ายรัฐบาลแพ้การเลือกตั้งนี้
เมื่อวันที่ 9 กรกฎาคม 2020 เซียร์เกย์ ฟูร์กัล ถูกคุมขังโดยคณะกรรมการสืบสวน และถูกส่งตัวไปยังกรุงมอสโกในวันเดียวกัน ภายหลังจากนั้นจึงพบว่าการคุมขังเขานั้นมาจากการพบว่าเขามีส่วนเกี่ยวในคดีฆาตกรรมเมื่อ 15 ปีก่อน ในฐานความผิดฆาตกรรมโดยไตร่ตรองไว้ก่อน
เมื่อวันที่ 10 กรกฎาคม 2020 ศาลบัสมันนี (Basmanny court) ที่กรุงมอสโก ได้พิพากษาให้มีการคุมขังนายฟูร์กัลไว้เป็นเวลาสองเดือน ในฐานะผู้ต้องสงสัยในคดีฆาตกรรม การตัดสินนั้นเป็นไปโดยไม่เปิดเผยต่อสาธารณะ
เป็นที่วิพากษ์วิจารณ์กันทั่วไปว่าการจับกุมนี้เป็นไปเพื่อเหตุผลทางการเมือง

**อ้างอิง**
หมวดหมู่:ประเทศรัสเซียในปี พ.ศ. 2563
หมวดหมู่:การประท้วงในปี พ.ศ. 2563
หมวดหมู่:ดินแดนฮาบารอฟสค์
หมวดหมู่:การประท้วงในประเทศรัสเซีย
หมวดหมู่:การเมืองรัสเซีย
หมวดหมู่:การประท้วงในปี พ.ศ. 2564
สโมสรฟุตบอลแอ็กคริงตัน

สโมสรฟุตบอลแอ็กคริงตัน (Accrington F.C.) สโมสรฟุตบอลในแอ็กคริงตัน แลงคาเชอร์ พวกเขาเป็นหนึ่งในสมาชิกผู้ก่อตั้งของอิงกลิชฟุตบอลลีก

**ประวัติ**
สโมสรฟุตบอลแอ็กคริงตันก่อตั้งขึ้นภายหลังจากการนัดพบกันที่ผับท้องถิ่นเมื่อปี ค.ศ. 1876 พวกเขาเล่นที่สนามของ สโมสรคริกเก็ตแอ็กคริงตัน คือ Thorneyholme Road ซึ่งยังคงใช้งานอยู่จนถึงทุกวันนี้
พวกเขาเป็นหนึ่งในสิบสองทีมแรกเริ่มก่อตั้งฟุตบอลลีกเมื่อวันที่ 17 เมษายน ปี ค.ศ. 1888 ฤดูกาลที่ดีที่สุดของแอ็กคริงตันคือในปี ค.ศ. 1889–90 เมื่อจบอันดับที่หกในตาราง อย่างไรก็ตาม ในฤดูกาล 1892–93 ทีมจบอันดับที่สิบห้า (จากทั้งหมด 16 ทีม) และตกชั้นหลังจากแพ้นัด เพลย์ออฟ 1-0 ต่อ เชฟฟีลด์ยูไนเต็ด แล้วลาออกจากลีกดีกว่าเล่นใน ดิวิชั่น 2 กลายเป็นสโมสรแรกในการก่อตั้งฟุตบอลลีกที่ออกจากลีกอย่างเป็นทางการ (สโตก ล้มเหลวในการเลือกตั้งใหม่ในปี ค.ศ. 1890 แต่กลับเข้าร่วมลีกในอีกหนึ่งปีต่อมา)
หลังจากฤดูกาลแรกในแลงคาสเชอร์ลีก แอ็กคริงตันไม่ประสบความสำเร็จในการสมัครเข้าร่วมฟุตบอลลีก หลังจากนั้นไม่นาน สโมสรฟุตบอลแอ็กคริงตันประสบปัญหาทางการเงินอันนำไปสู่การยุบสโมสรในที่สุด สโมสรอยู่นอกลีกต่อจนถึงปี ค.ศ. 1896 ในที่สุดก็ยุบสโมสรหลังจากพ่ายแพ้ 12-0 เมื่อวันที่ 14 มกราคมต่อดาร์เวน ในรายการแลงคาสเชอร์ ซีเนียร์ คัพ

**อ้างอิง**

**แหล่งข้อมูล**
 Every match result and League table while in the Football League- Accrington on Football Club History Database
อ
อ
อ
อ
อ
การปฏิวัติ 17 ตุลาคม

การประท้วงในประเทศเลบานอน ค.ศ. 2019–2020 หรือที่เรียกกันในท้องถิ่นว่า การปฏิวัติเดือนตุลาคม (October Revolution) เป็นกลุ่มการประท้วงของพลเรือนที่เกินขึ้นในประเทศเลบานอน เริ่มแรกปะทุขึ้นหลังรัฐบาลมีการวางแผนที่จะขึ้นภาษีน้ำมัน ยาสูบ และการโทรแบบ VoIP บนแอปพลิเคชันต่าง ๆ เช่น วอตส์แอปป์ แต่ต่อมาได้กระจายและขยายออกไปเป็นการประท้วงทั่วประเทศเพื่อประนามการปกครองแบบนิกายนิยม (sectarian rule), เศรษฐกิจที่ซบเซาอย่างหนัก, ภาวะตกงาน ที่สูงถึง 46% ในปี 2018, การฉ้อโกงภายในของหน่วยงานรัฐบาล, การออกกฎหมายที่มีเพื่อปกป้องชนชั้นปกครองจากการตรวจสอบได้ (เช่นการตรวจสอบบัญชี) และความล้มเหลวของรัฐบาลที่ไม่สามารถจัดสรรบริการพื้นฐานให้ได้ เช่น ไฟฟ้า น้ำ และความสะอาด การประท้วงครั้งแรกเริ่มต้นขึ้นในวันที่ 17 ตุลาคม ค.ศ. 2019 นับเป็นระยะเวลา 17 วันจนถึงปัจจุบัน
ผลจากการประท้วงได้ทำให้ประเทศเลบานอนเข้าสู่ภาวะวิกฤตทางการเมือง นายกรัฐมนตรีซาอัด ฮาริรียินยอมลาออกจากตำแหน่งและตอบรับคำร้องขอของผู้ประท้วงที่ต้องการรัฐบาลอิสระ อย่างไรก็ตาม นักการเมืองรายอื่น ๆ ที่เป็นเป้าโจมตีของการประท้วงยังคงอยู่ในอำนาจ เมื่อวันที่ 19 ธันวาคม ค.ศ. 2019 อดีตรัฐมนตรีว่าการกระทรวงศึกษาธิการ Hassan Diab ได้ถูกแต่งตั้งให้เป็นนายกรัฐมนตรี และมีหน้าที่ในการจัดตั้งคณะรัฐบาลใหม่ การประท้วงและการดื้อแพ่งจึงดำเนินต่อเพื่อประท้วงการแต่งตั้งนาย Diab ขึ้นเป็นนายกรัฐมนตรี เมื่อวันที่ 21 มกราคม ค.ศ. 2020 นาย Hassan Diab ได้ขึ้นเป็นนายกรัฐมนตรีอย่างเป็นทางการ และนำคณะรัฐมนตรีจำนวน 20 คน นับเป็นเวลาสามเดือนจากการเริ่มต้นประท้วงใหญ่ Diab ได้รับแต่งตั้งด้วยการสนับสนุนของฮิซบุลลอฮ์ รวมทั้งเครือข่าย และขบวนการ Free Patriotic Movement ซึ่งนำโดย Gebran Bassil

**อ้างอิง**
หมวดหมู่:ประเทศเลบานอน
หมวดหมู่:การประท้วงในปี พ.ศ. 2563
หมวดหมู่:ประเทศเลบานอนในปี พ.ศ. 2563
เจนนี ลินด์

ภาพเจนนี ลินด์ Eduard Magnus จิตรกรชาวเยอรมัน วาดใน ค.ศ. 1862
เจนนี ลินด์ (Jenny Lind; 6 ตุลาคม ค.ศ. 1820 – 2 พฤศจิกายน ค.ศ. 1887) ชื่อจริง โจแฮนนา มาเรีย ลินด์ (Johanna Maria Lind) ฉายา ไนติงเกลสวีเดน (Swedish Nightingale) เป็นนักร้องโอเปราชาวสวีเดน เป็นหนึ่งในนักร้องที่ได้รับการเชิดชูมากที่สุดในคริสต์ศตวรรษที่ 19 และยังเป็นสมาชิกราชวิทยาลัยดุริยางคศิลป์สวีเดน (Royal Swedish Academy of Music) นับแต่ ค.ศ. 1840
ลินด์โด่งดังขึ้นเพราะได้แสดงละครเรื่อง Der Freischütz ในสวีเดนเมื่อ ค.ศ. 1838 ชื่อเสียงทำให้ลินด์ใช้งานเสียงร้องเกินควรจนแก้วเสียงเสื่อม แต่มานูเอล กราเชีย (Manuel García) ครูสอนขับร้องของลินด์ ช่วยรักษาพยาบาลจนลินด์กลับมาขับขานได้อีกครั้ง ในช่วงคริสต์ทศวรรษ 1840 ผู้คนทั่วสวีเดนและยุโรปภาคเหนือเรียกร้องอยากชมการแสดงของลินด์อย่างยิ่ง ทำให้ลินด์ได้แสดงบทโซปราโนในละครโอเปราในสวีเดนและทั่วยุโรป และช่วงนั้น ลินด์ยังมีความสัมพันธ์ใกล้ชิดกับเฟลิคส์ เม็นเดิลส์โซน (Felix Mendelssohn) นักแต่งเพลงชาวเยอรมัน ครั้นลินด์แสดงในลอนดอนครบสองฤดูกาล ซึ่งได้รับการชื่นชมท่วมท้น ลินด์ก็ประกาศอำลาวงการโอเปรา ขณะนั้น ลินด์มีอายุเพียง 29 ปี
ต่อมาใน ค.ศ. 1850 ลินด์ได้รับคำเชิญของ พี. ที. บาร์นัม (P. T. Barnum) ผู้จัดมหรสพ ให้ไปเยือนสหรัฐ ลินด์จึงจัดทัวร์คอนเสิร์ตทั่วสหรัฐในช่วง ค.ศ. 1850–1852 โดยคอนเสิร์ต 93 ครั้งเป็นการดำเนินงานของบาร์นัม ส่วนที่เหลือเป็นการดำเนินงานของลินด์เอง ทัวร์ครั้งนี้ได้รับความนิยมสูงยิ่ง และทำให้ลินด์มีรายได้ 350,000 ดอลลาร์สหรัฐ ลินด์บริจาคผลกำไรทั้งหมดเพื่อการกุศล ส่วนใหญ่เป็นโรงเรียนที่ไม่คิดค่าเล่าเรียนในสวีเดน เมื่อสิ้นการแสดงใน ค.ศ. 1852 ลินด์กลับยุโรปพร้อมสามีใหม่ชาวเยอรมัน คือ Otto Goldschmidt ทั้งคู่มีบุตรด้วยกัน 3 คน และนับแต่ ค.ศ. 1855 ลินด์ย้ายไปลงหลักปักฐานในอังกฤษ และออกแสดงคอนเสิร์ตบ้างในช่วง 20 ปีถัดมา นอกจากนี้ ลินด์ยังเป็นอาจารย์สอนร้องเพลงที่ราชวิทยาลัยดุริยางคศิลป์ (Royal College of Music) แห่งลอนดอน อยู่ช่วงหนึ่งนับแต่ ค.ศ. 1882
ลินด์ถึงแก่กรรมเมื่อวันที่ 2 พฤศจิกายน ค.ศ. 1887 อายุ 67 ปี ศพของลินด์ฝังไว้ที่สุสานเกรตมัลเวิร์น (Great Malvern) ในอังกฤษ ก่อนเสียชีวิต ลินด์ทำพินัยกรรมยกทรัพย์สมบัติส่วนหนึ่ง ซึ่งสูงมูลค่ายิ่ง ให้นักเรียนยากจนชาวโปรเตสแตนต์ในสวีเดนไว้ใช้เป็นทุนการศึกษา

**อ้างอิง**
หมวดหมู่:บุคคลที่เกิดในปี ค.ศ. 1820
หมวดหมู่:บุคคลที่เสียชีวิตในปี ค.ศ. 1887
หมวดหมู่:นักร้องโอเปร่า
หมวดหมู่:นักร้องสวีเดน
หมวดหมู่:นักแสดงสวีเดน
หมวดหมู่:นักแสดงละครเวทีหญิงชาวสวีเดน
จักรพันธ์ วงศ์คณิต

จักรพันธ์ วงศ์คณิต บอส เป็นนักแสดงชาวไทยมีชื่อเสียงจากละครเรื่อง นางชฎา และ เลือดตัดเลือด ปัจจุบันเป็นนักแสดงในสังกัดบริษัท โพลีพลัส เอ็นเตอร์เทนเม้นท์ จำกัด (เกิดเมื่อวันที่ 27 มิถุนายน พ.ศ. 2536) เกิดที่กรุงเทพมหานคร

**ประวัติ**
จักรพันธ์ เกิดเมื่อวันที่ 27 มิถุนายน พ.ศ. 2536 กรุงเทพมหานคร จบระดับมัธยมศึกษาจากโรงเรียนบดินทรเดชา (สิงห์ สิงหเสนี) ๒ และสำเร็จการศึกษาระดับปริญญาตรีได้รับเกียรตินิยมอันดับ 2 คณะวิศวกรรมศาสตร์ จุฬาลงกรณ์มหาวิทยาลัย
จักรพันธ์เริ่มเข้าสู่วงการบันเทิงเริ่มเข้าสู่เริ่มต้นจากการถ่ายแบบถ่ายปกนิตยสาร A-star Lovelove และมีผลงานถ่ายแบบโฆษณาต่าง ๆ ภายหลังจักรพันธ์ได้รับโอกาสมีผลงานละครเรื่องแรก เช่น ละคร บ่วงบาป, คู่กิ๊กพริกกะเกลือ และ ศีล 5 คนกล้าท้าอธรรม เป็นต้น และรับงานละครตลอดเรื่อยมา
เมื่อในปี 2558 จักรพันธ์ได้รับโอกาสร่วมแสดงละครเรื่อง นางชฎา และที่รู้จักกันในบทบาท ประวิทย์ ทำให้แฟน ๆ ละครได้รู้จักตัวตนของจักรพันธ์มากขึ้นและเป็นพระเอกขวัญใจมหาชนในฐานะแฟน ๆ ละคร มีผลงานละครเรื่อยมา

**ผลงาน**

**ละครโทรทัศน์**

**ภาพยนตร์**
(2553) ภาพยนตร์ 8e88 แฟนลั้ลลา

**อ้างอิง**

**แหล่งข้อมูลอื่น**
bossjukkaphan
หมวดหมู่:บุคคลจากกรุงเทพมหานคร
หมวดหมู่:นักแสดงชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นายแบบไทย
หมวดหมู่:นักแสดงชายชาวไทยในศตวรรษที่ 21
หมวดหมู่:บุคคลจากโรงเรียนบดินทรเดชา (สิงห์ สิงหเสนี) ๒
หมวดหมู่:นิสิตเก่าคณะวิศวกรรมศาสตร์ จุฬาลงกรณ์มหาวิทยาลัย
สมบูรณ์ ไพรวัลย์

สมบูรณ์ ไพรวัลย์ (เกิด 17 พฤษภาคม พ.ศ. 2501) บูรณ์ อดีตสมาชิกสภาผู้แทนราษฎรจังหวัดแม่ฮ่องสอน เขต 2 สังกัดพรรคไทยรักไทย 2 สมัย ปัจจุบันสังกัดพรรคภูมิใจไทย และอดีตสมาชิกสภาองค์การบริหารส่วนจังหวัดแม่ฮ่องสอน

**ประวัติ**
สมบูรณ์ เกิดเมื่อวันที่ 17 พฤษภาคม พ.ศ. 2501 ที่บ้านขุนแม่ลา ตำบลขุนแม่ลา อำเภอแม่ลาน้อย จังหวัดแม่ฮ่องสอน เป็นบุตรนายเหล่วา นางหน่อเมเจ๊ก ไพรวัลย์ ด้านครอบครัวสมรสกับนางอนงค์ ไพรวัลย์ มีบุตร-ธิดา 3 คน คือ ธนธรณ์ ไพรวัลย์, ภาวิณี ไพรวัลย์ และณัฐกุล ไพรวัลย์
สำเร็จการศึกษาระดับปริญญาตรี เศรษฐศาสตร จากมหาวิทยาลัยราชภัฏเชียงใหม่ และระดับปริญญาโท บริหารการศึกษา จากมหาวิทยาลัยราชภัฏเชียงใหม่

**งานการเมือง**
สมบูรณ์ ได้รับเลือกตั้งเป็นสมาชิกสภาผู้แทนราษฎรจังหวัดแม่ฮ่องสอน ครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคไทยรักไทย และได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 ต่อมาในการเลือกตั้ง พ.ศ. 2549 เขาลงสมัครและได้รับเลือกตั้งในนามพรรคไทยรักไทยอีกครั้ง แต่การเลือกตั้งทั่วไปในครั้งนั้นเป็นโมฆะ ต่อมาในการเลือกตั้ง พ.ศ. 2550 ได้ลงสมัครรับเลือกตั้ง ในนามพรรคเพื่อแผ่นดิน แต่ไม่ได้รับเลือก
ในการเลือกตั้ง พ.ศ. 2554 สมบูรณ์ ลงสมัครรับเลือกตั้งอีกครั้งในนามพรรคภูมิใจไทย แข่งขันกับอดีต สส. รวมกันถึง 4 คน คือ สมบัติ ยะสินธุ์ (ประชาธิปัตย์) ปัญญา จีนาคำ (เพื่อไทย) อดุลย์ วันไชยธนวงศ์ (ชาติไทยพัฒนา) และ สมบูรณ์ ไพรวัลย์ แต่ผลการเลือกตั้งปรากฏว่า สมบัติ ยะสินธุ์ ได้รับเลือกตั้งเป็นสมาชิกสภาผู้แทนราษฎรจังหวัดแม่ฮ่องสอน หลังจากนั้นสมบูรณ์ ก็หันไปเล่นการเมืองท้องถิ่น โดยลงสมัครและได้รับเลือกตั้งเป็นสมาชิกองค์การบริหารส่วนจังหวัดแม่ฮ่องสอน (สจ.)
ในปี พ.ศ. 2557 ได้กำหนดให้มีการเลือกตั้ง และสมบูรณ์ได้ลงสมัครในนามพรรคชาติไทยพัฒนา แต่การเลือกตั้งเป็นโมฆะ
ในการเลือกตั้ง พ.ศ. 2562 สมบูรณ์ลงสมัครรับเลือกตั้งในสังกัดพรรคชาติไทยพัฒนา แต่ไม่ได้รับการเลือกตั้ง และในการเลือกตั้ง พ.ศ. 2566 เขาไม่ได้ลงสมัครรับเลือกตั้ง แต่ให้การสนับสนุนอนงค์ ไพรวัลย์ ผู้เป็นภรรยา ลงสมัครในนามพรรคภูมิใจไทย

**สมาชิกสภาผู้แทนราษฎร**
สมบูรณ์ ไพรวัลย์ ได้รับเลือกตั้งเป็นสมาชิกสภาผู้แทนราษฎรทั้งหมด 2 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดแม่ฮ่องสอน สังกัดพรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดแม่ฮ่องสอน สังกัดพรรคไทยรักไทย

**เครื่องราชอิสริยาภรณ์**

**อ้างอิง**
หมวดหมู่:บุคคลจากจังหวัดแม่ฮ่องสอน
หมวดหมู่:ชาวไทยเชื้อสายกะเหรี่ยง
หมวดหมู่:นักการเมืองจากจังหวัดแม่ฮ่องสอน
หมวดหมู่:สมาชิกสภาผู้แทนราษฎรจังหวัดแม่ฮ่องสอน
หมวดหมู่:นักการเมืองพรรคไทยรักไทย
หมวดหมู่:พรรคเพื่อแผ่นดิน
หมวดหมู่:นักการเมืองพรรคภูมิใจไทย
หมวดหมู่:พรรคชาติไทยพัฒนา
หมวดหมู่:บุคคลจากมหาวิทยาลัยราชภัฏเชียงใหม่
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
สนามกีฬาเฮอรัซดัน

สนามกีฬาเฮอรัซดัน (Հրազդան մարզադաշտ) เป็นสนามกีฬาอเนกประสงค์ติดตั้งเก้าอี้ครบทุกที่นั่ง ตั้งอยู่ที่เยเรวาน ประเทศอาร์มีเนีย เปิดใช้งานใน ค.ศ. 1970 ถือเป็นสนามกีฬาที่ใหญ่ที่สุดในประเทศ มักใช้จัดการแข่งขันฟุตบอล โดยเคยเป็นสนามเหย้าหลักของของฟุตบอลทีมชาติอาร์มีเนียจนถึง ค.ศ. 1999 และใช้จัดการแข่งขันฟุตบอลระหว่างประเทศในบางโอกาส สนามมีความจุที่รองรับได้ถึง 54,208 คน เดิมสนามเคยรองรับได้ถึงเจ็ดหมื่นคน แต่เมื่อมีการปรับปรุงด้วยการติดติดตั้งเก้าอี้ใน ค.ศ. 2008 ทำให้ความจุของสนามลดลง
สนามแห่งนี้เป็นหนึ่งในสี่สนามที่มีความจุมากที่สุดของสหภาพโซเวียต ทีมชาติสหภาพโซเวียตเคยแข่งขันที่สนามแห่งนี้สองครั้งในนัดที่พบกับฟินแลนด์และกรีซใน ค.ศ. 1978 นอกจากนี้ สนามยังเคยใช้จัดการแข่งขันอาร์มีเนียนคัพอยู่หลายครั้ง

**อ้างอิง**

**แหล่งข้อมูลอื่น**
  Hrazdan Holding Official Website
เฮอรัซดัน
เฮอรัซดัน
หมวดหมู่:สิ่งก่อสร้างในเยเรวาน
หมวดหมู่:สนามฟุตบอลในประเทศอาร์มีเนีย

อาร์มีเนีย
หมวดหมู่:ฟุตบอลในประเทศอาร์มีเนีย
หมวดหมู่:สิ่งก่อสร้างในประเทศอาร์มีเนีย
สนามกีฬาสาธารณรัฐวัซแกน ซาร์กซียัน

สนามกีฬาสาธารณรัฐวัซแกน ซาร์กซียัน (Վազգեն Սարգսյանի անվան Հանրապետական մարզադաշտ) หรือ สนามกีฬาสาธารณรัฐ (translit=Hanrapetakan Stadium) เป็นสนามกีฬาอเนกประสงค์ติดตั้งเก้าอี้ครบทุกที่นั่ง ตั้งอยู่ถนนวาร์ดานันทส์ในกรุงเยเรวาน ประเทศอาร์มีเนีย ก่อสร้างระหว่าง ค.ศ. 1933–1935 และเปิดใช้งานใน ค.ศ. 1935 โดยใช้ชื่อ สนามกีฬาดีนามอ ต่อมาใน ค.ศ. 1953 ได้มีการปรับปรุงสนามหลังจากสงครามโลกครั้งที่สอง
ปัจจุบัน สนามมักใช้จัดการแข่งขันฟุตบอล โดยเป็นสนามเหย้าของฟุตบอลทีมชาติอาร์มีเนีย สนามมีความจุ 14,403 ที่นั่ง

**ระเบียงภาพ**

**อ้างอิง**
วัซแกน ซาร์กซียัน
หมวดหมู่:สนามฟุตบอลในประเทศอาร์มีเนีย
หมวดหมู่:สิ่งก่อสร้างในเยเรวาน
ฟุตบอลในประเทศอาร์มีเนีย

ฟุตบอล (ֆուտբոլ) หรือ วอตนาเกินดัก (ոտնագնդակ) เป็นหนึ่งในกีฬาที่ได้รับความนิยมมากที่สุดในประเทศอาร์มีเนีย ในเดือนสิงหาคม ค.ศ. 2014 ฟุตบอลทีมชาติอาร์มีเนียอยู่อันดับที่ 36 จากการจัดอันดับโลกฟีฟ่า อาร์มีเนียมีทีมชาติเป็นของตนเองนับตั้งแต่ที่ประเทศได้รับเอกราชใน ค.ศ. 1991 ทีมชาติได้ลงแข่งขันในรายการของฟีฟ่าหลายรายการ ทั้งชุดใหญ่ ชุดเยาวชน และชุดหญิง สโมสรฟุตบอลอารารัตเยเรวานเคยเป็นหนึ่งในสโมสรชั้นนำของโซเวียตท็อปลีก โดยได้ลงเล่นในรายการระดับทวีปยุโรปอยู่บ่อยครั้ง
มีนักฟุตบอลชาวอาร์มีเนียหลายคนที่เคยลงเล่นให้กับทีมชาติสหภาพโซเวียต รวมถึงฆอแรน ฮอฟฮันนีซียัน ที่ลงเล่นในฟุตบอลโลก 1982 และแอดูอาร์ด มาร์การอฟ ที่เคยลงเล่นในช่วงคริสต์ทศวรรษ 1960 มาร์การอฟได้กลายเป็นผู้ช่วยผู้ฝึกสอนของทีมชาติสหภาพโซเวียตชุดเยาวชน และเป็นทีมงานของทีมชาติในฟุตบอลโลกเยาวชนปี 1991 ซึ่งโซเวียตจบอันดับที่สาม

**ทีมชาติ**
ฟุตบอลทีมชาติอาร์มีเนีย เป็นทีมฟุตบอลตัวแทนของประเทศอาร์มีเนีย อยู่ภายใต้การดูแลของสหพันธ์ฟุตบอลอาร์มีเนีย หลังจากการล่มสลายของสหภาพโซเวียต ทีมชาติอาร์มีเนียได้ลงเล่นนัดแรกในระดับนานาชาติในนัดที่พบกับมอลโดวาเมื่อวันที่ 12 ตุลาคม ค.ศ. 1992

**ระบบลีก (2019–20)**

**อ้างอิง ==
มะเร็งเนื้อเยื่อเกี่ยวพัน

มะเร็งเนื้อเยื่อเกี่ยวพัน หรือ ซาร์โคมา (sarcoma) เป็นมะเร็งชนิดหนึ่งที่พัฒนามาจากเซลล์ต้นกำเนิดในเนื้อเยื่อมีเซนไคม์ (เนื้อเยื่อเกี่ยวพัน) โดยคำว่าเนื้อเยื่อเกี่ยวพันเป็นคำที่กว้างซึ่งได้แก่ กระดูก กระดูกอ่อน เนื้อเยื่อไขมัน หลอดเลือด หรือเนื้อเยื่อของเซลล์เม็ดเลือด และซาร์โคมาสามารถพัฒนามาจากเนื้อเยื่อใด ๆ ก็ได้ดังที่กล่าวมา เป็นผลให้ซาร์โคมามีหลายประเภท ซึ่งจะจำแนกประเภทโดยยึดหลักว่ามะเร็งนั้นมีต้นกำเนิดมาจากเนื้อเยื่อหรือเซลล์ชนิดใด ซาร์โคมานั้นเป็นเนื้องอกเนื้อเยื่อเกี่ยวพันชนิดปฐมภูมิ หมายถึงพัฒนามาจากเนื้อเยื่อเกี่ยวพัน แตกต่างจากเนื้องอกเนื้อเยื่อเกี่ยวพันชนิดทุตยภูมิ (หรือ "เนื้องอกที่แพร่กระจาย") ซึ่งเกิดขึ้นเมื่อมะเร็งจากที่อื่นในร่างกาย (เช่น ปอด เนื้อเยื่อเต้านม หรือต่อมลูกหมาก) แพร่กระจายมายังเนื้อเยื่อเกี่ยวพัน คำว่าซาร์โคมามาจากคำของภาษากรีกโบราณ σάρκωμα sarkōma หมายถึง "เนื้อที่งอกออกมาอย่างผิดปกติ" โดย σάρξ sarx หมายถึง "เนื้อ"

**อ้างอิง**

**แหล่งข้อมูลอื่น**
Sarcoma Cancer: Symptoms, Causes and Treatment-  Bone sarcoma at the National Cancer Institute- Health/Conditions_and_Diseases/Cancer/Musculoskeletal/
หมวดหมู่:พยาธิกายวิภาคศาสตร์
หมวดหมู่:ความผิดปกติของเนื้อเยื่ออ่อน
วัดเทพลีลา

วัดเทพลีลา หรือชื่อเดิมคือ วัดตึก เป็นพระอารามหลวงชนิดสามัญ สังกัดคณะสงฆ์มหานิกาย ตั้งอยู่ในแขวงหัวหมาก เขตบางกะปิ กรุงเทพมหานคร ริมคลองแสนแสบ
เจ้าพระยาบดินทรเดชา (สิงห์ สิงหเสนี) ซึ่งเป็นผู้ดูแลการขุดคลองแสนแสบ ในระหว่างที่ขุดคลองบางขนากนั้น นายทหารได้พบพระพุทธรูปปางลีลาศิลปะสุโขทัย เจ้าพระยาบดินทรเดชา (สิงห์ สิงหเสนี) จึงให้สร้างวัดขึ้น สันนิษฐานว่าสร้างขึ้นในช่วง พ.ศ. 2381–2382 ก่อนหน้าที่เจ้าพระยาบดินทรเดชา (สิงห์ สิงหเสนี) จะยกทัพไปเมืองพระตะบอง ภายหลังสร้างวัดแล้วได้อัญเชิญพระพุทธรูปปางลีลาที่ประดิษฐานที่ริมคลองแสนแสบองค์นั้นมาประดิษฐานเป็นพระประธานในพระอุโบสถ และตั้งชื่อวัดว่า วัดเทพลีลา
โบราณสถานสำคัญในวัดเทพลีลา ที่สันนิษฐานว่าสร้างขึ้นในสมัยที่เจ้าพระยาบดินทรเดชา (สิงห์ สิงหเสนี) ได้แก่ พระเจดีย์ย่อมุมไม้สิบสองทรงเครื่อง ด้านหน้าพระวิหารหลังเก่า ซึ่งมีลักษณะรูปแบบเป็นพระเจดีย์ศิลปะร่วมสมัยรัชกาลที่ 3 
ในปี พ.ศ. 2549 มีการยกฐานะวัดเทพลีลาขึ้นเป็นพระอารามหลวงในโอกาสที่พระบาทสมเด็จพระมหาภูมิพลอดุลยเดชมหาราชทรงครองสิริราชสมบัติครบ 60 ปี เจ้าอาวาสองค์ปัจจุบันคือ พระเทพรัตนากร (ประสาร เตชสีโล)

**อ้างอิง**
เทพลีลา
เทพลีลา
หมวดหมู่:โบราณสถานในกรุงเทพมหานคร
วัดโปรดเกศเชษฐาราม

วัดโปรดเกศเชษฐาราม เป็นพระอารามหลวงชั้นตรี ชนิดสามัญ ตั้งอยู่ในหมู่ที่ 11 บ้านคลองหลวง ตำบลทรงคนอง อำเภอพระประแดง จังหวัดสมุทรปราการ  ถือเป็นวัดพุทธไทยเพียงวัดเดียวในย่านพระประแดงท่ามกลางวัดพุทธรามัญ

**ประวัติ**
วัดสร้างเมื่อ พ.ศ. 2365 ในสมัยรัชกาลที่ 2 ผู้สร้างวัดนี้คือ พระยาเพชรพิไชย (เกตุ) ต้นสกุล เกตุทัต ซึ่งเป็นบุตรของพระยาเพชรพิไชย (หง) ต้นสกุล หงสกุล วัดแล้วเสร็จในสมัยรัชกาลที่ 3 ปี พ.ศ. 2368 ได้รับพระราชทานนามภายหลังว่า วัดโปรดเกศเชษฐาราม แต่เดิมชาวบ้านเรียกกันว่า วัดปากคลอง เนื่องจากทางทิศเหนือของวัด มีคลองเล็ก ๆ คลองหนึ่งชื่อ คลองทองเมือง ปากคลองอยู่ทางคลองลัดหลวง ต่อมาพระยาเพชรพิไชย (หนู) บุตรพระยาเพชรพิไชย (เกศ) ได้มาบูรณะใหญ่ เช่น เขียนลายบนเพดานพระวิหารและพระอุโบสถ ย้ายประตูพระวิหาร สร้างเขื่อนรอบสระ
ในปี พ.ศ. 2542 มีการบูรณะวัดครั้งใหญ่เกิดขึ้นก็เนื่องมาจากพระอุโบสถได้ชำรุดทรุดโทรมลงไปมากโดยเฉพาะส่วนของโครงสร้างภายในพระอุโบสถทางวัด มีศาสตราจารย์ ดร. สิปปนนท์ เกตุทัต ซึ่งเป็นทายาทสืบตระกูลของผู้สร้างวัดแห่งนี้ เป็นประธานกรรมการ และได้ขอกองอนุรักษ์โบราณสถาน กรมศิลปากร เป็นผู้ออกแบบการบูรณะในด้านวิศวกรรมโครงสร้างและในด้านอนุรักษ์ศิลปะให้คงอยู่ในสภาพเดิมมากที่สุด  
วัดโปรดเกศเชษฐารามได้รับพระราชทานเป็นพระอารามหลวงเมื่อไร ไม่มีหลักฐาน แต่ได้รับพระราชทานวิสุงคามสีมาเมื่อ พ.ศ. 2368

**อาคารอาสนะและภาพจิตรกรรมฝาผนัง**

**อาคารอาสนะ**
สิ่งก่อสร้างเดิม คือ พระอุโบสถ  พระวิหาร ศาลาการเปรียญ พระเจดีย์ทรงลังกา 2 องค์ หอระฆัง พระมณฑป  สร้างเสนาสนะที่อยู่อาศัยของสงฆ์ 3 คณะ
พระอุโบสถ ก่ออิฐถือปูน ไม่มีช่อฟ้าใบระกา หน้าบันมีศิลปะปูนปั้นลายเครือเถา ประดับเครื่องลายคราม ภายในประดับด้วยภาพวาดศิลปะแบบตะวันตก ฝีมือของขรัวอินโข่ง พระประธานภายในพระอุโบสถ คือ พระพุทธชินนาถศาสดา เป็นพระพุทธรูปปางมารวิชัย รัชกาลที่ 9 เป็นผู้พระราชทานนาม ส่วนพระวิหารมีลักษณะการก่อสร้างและสถาปัตยกรรมเช่นเดียวกับพระอุโบสถ มีจิตรกรรมฝาผนังเช่นเดียวกัน ภายในมีพระพุทธไสยาสน์  เป็นพระพุทธรูปปูนปั้นลงรักปิดทอง ยาวตลอดจากพระรัศมีถึงพระบาท 16 วา 2 ศอก ไม่ปรากฏนามผู้สร้าง
พระมณฑปตั้งอยู่กลางน้ำ เป็นพระมหามณฑปเจดีย์ย่อมุมไม้ 20 ประดับด้วยกระเบื้องเคลือบดอกบัว 9 ชั้น ภายในประดิษฐานพระพุทธรูปปางมารวิชัยขัดสมาธิเพชร ทำด้วยศิลาแลงมีรอยพระพุทธบาทจำลองสร้างด้วยศิลาแลง ฐานรอบนอกประดับด้วยหินอ่อน กลีบบัวสลักด้วยศิลาแลงลงรักปิดทองลายฝ่าพระพุทธบาทประดับด้วยมุก เป็นรูปพรหมและรูปต่าง ๆ
วัดมีเก๋งจีน ตั้งอยู่รอบพระอุโบสถและวิหาร รวม 7 หลัง มีพระปรางค์ 4 องค์

**จิตรกรรมฝาผนังที่ซ่อนไว้**
ภาพจิตรกรรมฝาผนัง เชื่อว่าเป็นฝีมือขรัวอินโข่ง
ในการบูรณะปี พ.ศ. 2542 ในการสกัดอิฐที่อยู่เต็มช่องซุ้ม ได้พบจิตรกรรมสีฝุ่นเทมเพอรา (Tempera) ประกอบกับมีการปิดทองประดับ เป็นรูปพระพุทธสาวิกานั่งพนมมือ และบนผนังด้านในตรงกับพระประธานเป็นภาพพระอัครสาวกและพระอัครสาวิกายืนพนมมือ มีความสมบูรณ์ของภาพถึง 60% หลังจากนั้นได้สกัดผนังปูนด้านหลังองค์พระประธาน ก็พบจิตรกรรมที่ถูกซ่อนไว้อีก และในบางส่วนมีการหลุดลอกของสีอยู่บ้าง เป็นจิตรกรรมภาพเขียนทั้งหมดเหมือนกับผนังทั้ง 3 ด้านที่ผ่านมา มีอยู่ 4 ซุ้มที่เป็นภาพประติมากรรมในรูปแบบที่เรียกกันว่าภาพนูนสูง (High relief) เป็นรูปพระพุทธสาวกยืนพนมมือผินหน้าไปหาพระประธานประกอบกับระบายสีฝุ่นในลักษณะของเทคนิคการเขียนสีภาพปูนเปียก 
อีกซุ้มตรงกลางหลังพระประธานเป็นภาพเขียนสีรูปดอกไม้ร่วง ภาพเขียนเชื่อว่าเป็นฝีมือชั้นครูในสมัยกรุงรัตนโกสินทร์ตอนต้น อย่าง ขรัวอินโข่ง

**อ้างอิง**
โปรดเกศเชษฐาราม
โปรดเกศเชษฐาราม
หมวดหมู่:โบราณสถานในจังหวัดสมุทรปราการ
โปรดเกศเชษฐาราม
วัดบุคคโล

วัดบุคคโล หรือ วัดอุบลวัน เป็นวัดราษฎร์ สังกัดคณะสงฆ์มหานิกาย ตั้งอยู่ในแขวงดาวคะนอง เขตธนบุรี กรุงเทพมหานคร บนพื้นที่ 9 ไร่ ริมแม่น้ำเจ้าพระยา
วัดบุคคโลสร้างขึ้นในสมัยกรุงศรีอยุธยาประมาณปี พ.ศ. 2300–2310 ไม่ปรากฏนามผู้สร้างวัด และได้รับพระราชทานวิสุงคามสีมาในปี พ.ศ. 2320 ได้รับการบูรณะปฏิสังขรณ์ครั้งใหญ่ในรัชสมัยรัชกาลที่ 4 โดยเจ้าอุบลวรรณา พระธิดาในพระเจ้ากาวิโลรสสุริยวงศ์ เจ้าผู้ครองนครเชียงใหม่ องค์ที่ 6 ทรงเรือทอดพระเนตรเห็นวัดบุคคโลทรุดโทรมมาก จึงทรงปฏิสังขรณ์อุโบสถและวิหาร กุฏิสงฆ์ แล้วจึงได้มีการเปลี่ยนชื่อวัดใหม่ เรียกว่า วัดอุบลวัน แต่ชาวบ้านเรียกติดปากว่า วัดบุคคโล
วัดบุคคโลเป็นที่ประดิษฐานพระพุทธรูปศักดิ์สิทธิ์ที่มีประวัติความเป็นมา มีหลวงพ่อแพ พระพุทธประทานพร พระพุทธชินราช หลวงพ่อพุทธโสธร หลวงพ่อวัดไร่ขิง พระสีวลีมหาลาภ พระสังกัจจายนะ พระพาคุระ และพระพุทธมงคลทศพลมุนี (พระนาคปรก) เป็นอาทิ ประดิษฐานอยู่ ณ ศาลาจตุรมุขของวัด  ภายในอุโบสถประดิษฐานองค์พระประธาน นาม หลวงพ่อแพ พระพุทธรูปที่ลอยมากับแพ วนมาอยู่หน้าวัดหลายวัน ชาวบ้านได้ทำพิธีอันเชิญขึ้นมาประดิษฐาน ณ วัดบุคคโล
กิจกรรมที่สำคัญของวัด เช่น การบวชเนกขัมมะปฏิบัติธรรมในวันสำคัญทางพระพุทธศาสนา การบวชสามเณรภาคฤดูร้อน การจัดทอดกฐินสามัคคี ฯลฯ

**รายนามเจ้าอาวาส**
 พระครูธรรมสารวิทย์ (ยงค์)  2480–2500- พระอธิการชุบ ปภาโส  2501–2508- พระอธิการต่อม ฐิตปุญโญ  2512–2519- พระปลัดแพว ธมฺมาสโย  2520–2535- พระครูพิศาลถิรธรรม (สมพร)  2540 องค์ปัจจุบัน

**อ้างอิง**
บุคคโล
หมวดหมู่:โบราณสถานในเขตธนบุรี
หมวดหมู่:สิ่งก่อสร้างริมแม่น้ำเจ้าพระยา
อดุลย์ วันไชยธนวงศ์

อดุลย์ วันไชยธนวงศ์ (เกิด 7 กันยายน พ.ศ. 2498) เป็นนักการเมืองชาวไทย อดีตสมาชิกสภาผู้แทนราษฎรจังหวัดแม่ฮ่องสอน อดีตสมาชิกวุฒิสภาจังหวัดแม่ฮ่องสอน

**ประวัติ**
อดุลย์ เกิดเมื่อวันที่ 7 กันยายน พ.ศ. 2498 เป็นบุตรนายจิโรจน์ วันไชยธนวงศ์ และเป็นพี่ชายอนันต์ วันไชยธนวงศ์ อดีต สว.เชียงราย สำเร็จการศึกษาคณะวิศวกรรมศาสตร์ จากมหาวิทยาลัยขอนแก่น
นอกจากนั้น อดุลย์ ยังเป็นลูกพี่ลูกน้องกับ รังสรรค์ วันไชยธนวงศ์ สส.เชียงราย และเป็นหลานอาสมบูรณ์ วันไชยธนวงศ์

**การทำงาน**
อดุลย์ ประกอบอาชีพรับราชการ ในตำแหน่งวิศวกร
อดุลย์ ลงสมัครรับเลือกตั้งเป็นสมาชิกวุฒิสภาจังหวัดแม่ฮ่องสอน ในการเลือกตั้งสมาชิกวุฒิสภาไทยเป็นการทั่วไป พ.ศ. 2543 ซึ่งเป็นการเลือกตั้งสมาชิกวุฒิสภาครั้งแรกในประเทศไทย ตามบทบัญญัติของรัฐธรรมนูญแห่งราชอาณาจักรไทย พุทธศักราช 2540 และได้รับเลือกตั้งเป็นสมาชิกวุฒิสภา
ในการทำหน้าที่สมาชิกวุฒิสภา นายอดุลย์เกิดกรณีขัดแย้งกันระหว่างสมาชิก เนื่องจากกรณีการชกหน้าสมาชิกรัฐสภา ในที่ประชุมวุฒิสภา เมื่อวันที่ 2 พฤศจิกายน พ.ศ. 2547 ระหว่างประชุมวุฒิสภา พลตำรวจเอก ประทิน สันติประภพ ได้ชกต่อยเข้าที่ใบหน้าของนายอดุลย์ เนื่องจากนายอดุลย์ลุกจากที่นั่งเดินเข้ามาในระยะประชิด เพราะมีความเห็นขัดแย้งกัน กรณีการเผยแพร่เอกสารสมุดปกเหลือง เรื่อง "ความจริงที่ตากใบ" อันเป็นรายงานเกี่ยวกับความไม่สงบในชายแดนภาคใต้ ของทีมงานที่นำวุฒิสภากลุ่มหนึ่ง นำโดยเจิมศักดิ์ ปิ่นทอง การชกหน้าทำร้ายร่างกาย ของสมาชิกวุฒิสภาด้วยกัน ในระหว่างที่มีการประชุมกัน ซึ่งได้รับการวิจารณ์อย่างกว้างขวางว่าเป็นเรื่องเสื่อมเสียอย่างยิ่งของวงการการเมืองไทย 
ต่อมานายอดุลย์ ได้รับเลือกตั้งเป็นสมาชิกสภาผู้แทนราษฎรจังหวัดแม่ฮ่องสอน ครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 สังกัดพรรคพลังประชาชน คู่กับปัญญา จีนาคำ แต่นายอดุลย์ได้รับเลือกตั้งเพียงคนเดียว
ในการเลือกตั้ง พ.ศ. 2554 อดุลย์ ลงสมัครรับเลือกตั้งอีกครั้งในนามพรรคชาติไทยพัฒนา แข่งขันกับอดีต สส. รวมกันถึง 4 คน คือ สมบัติ ยะสินธุ์ (ประชาธิปัตย์) ปัญญา จีนาคำ (เพื่อไทย) สมบูรณ์ ไพรวัลย์ (ภูมิใจไทย) และอดุลย์ ผลการเลือกตั้งปรากฎว่าสมบัติ ได้รับเลือกตั้ง

**เครื่องราชอิสริยาภรณ์**

**อ้างอิง**
หมวดหมู่:วิศวกรชาวไทย
หมวดหมู่:นักการเมืองจากจังหวัดเพชรบุรี
หมวดหมู่:สมาชิกวุฒิสภาจังหวัดแม่ฮ่องสอน
หมวดหมู่:สมาชิกสภาผู้แทนราษฎรจังหวัดแม่ฮ่องสอน
หมวดหมู่:นักการเมืองพรรคพลังประชาชน (พ.ศ. 2541)
หมวดหมู่:พรรคชาติไทยพัฒนา
หมวดหมู่:บุคคลจากคณะวิศวกรรมศาสตร์ มหาวิทยาลัยขอนแก่น
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
วัดกลางดาวคนอง

วัดกลางดาวคนอง เป็นวัดราษฎร์ สังกัดคณะสงฆ์ฝ่ายธรรมยุตินิกาย ตั้งอยู่ในแขวงดาวคะนอง เขตธนบุรี กรุงเทพมหานคร ตั้งอยู่บนเนื้อที่ 5 ไร่ 1 งาน 49 ตารางวา อยู่ติดแม่น้ำเจ้าพระยา พื้นที่ตั้งวัดทางทิศใต้ ติดต่อกับคลองบ้านกลาง ซึ่งเป็นที่ตั้งของหมู่บ้านชาวมอญในอดีต
วัดกลางดาวคนองสร้างขึ้นราวปี พ.ศ. 2420 ในสมัยรัชกาลที่ 5 โดยสันนิษฐานจากเหรียญเงินและเหรียญทองที่ใช้ในสมัยนั้น ที่พบที่อุโบสถ วิหารและเจดีย์ เดิมชื่อว่า วัดกลาง เพราะทางทิศใต้ของวัดติดต่อกับคลองบ้านกลาง ได้เพิ่มคำว่าดาวคนองต่อท้ายไปชื่อที่ตั้งสถานที่ ราว พ.ศ. 2493–2512 ในช่วงว่างเจ้าอาวาส มีเพียงผู้รักษาการณ์แทนเจ้าอาวาส จน พ.ศ. 2513 ได้มีการแต่งตั้งเจ้าอาวาสประจำวัดขึ้น
วัดกลางดาวคนอง ได้รับพระราชทานวิสุงคามสีมาประมาณ พ.ศ. 2425 เขตวิสุงคามสีมากว้าง 8 เมตร ยาว 12 เมตร เจ้าอาวาสองค์ปัจจุบันคือ พระครูกิตติธรรมานันท์ มีวิหาร
หลวงพ่อทรงงาม มีหลวงพ่อทรงงามเป็นพระพุทธรูปสมัยรัตนโกสินทร์ตอนต้น

**อ้างอิง**
กลางดาวคนอง
หมวดหมู่:โบราณสถานในเขตธนบุรี
หมวดหมู่:สิ่งก่อสร้างริมแม่น้ำเจ้าพระยา
สถานีย่อย:แพทยศาสตร์/บทความแนะนำ12

เนื้อเยื่อของตับซึ่งมีสภาพตับแข็ง
กลุ่มอาการโรคไตเนื่องจากโรคตับ  (Hepatorenal syndrome) เป็นภาวะทางการแพทย์อย่างหนึ่งซึ่งอาจเป็นอันตรายถึงชีวิต ทำให้ผู้ป่วยโรคตับแข็งหรือตับวายเต็มขั้นมีการทำงานของไตเสื่อมลงอย่างเฉียบพลัน โรคนี้มักเป็นอันตรายถึงแก่ชีวิตหากไม่ได้รับการผ่าตัดเปลี่ยนตับ การรักษาอื่นๆ เช่นการฟอกเลือด อาจช่วยชะลอการดำเนินโรคได้ ภาวะนี้อาจเกิดกับผู้ป่วยตับแข็ง (ทุกสาเหตุ) ตับอักเสบรุนแรงเนื่องจากแอลกอฮอล์ หรือตับวายเต็มขั้น มักเกิดเพื่อการทำงานของตับแย่ลงอย่างรวดเร็วจากการบาดเจ็บเฉียบพลัน เช่น การติดเชื้อ เลือดออกในทางเดินอาหาร หรือการได้รับยาขับปัสสาวะมากเกินขนาด ถือเป็นภาวะแทรกซ้อนที่ค่อนข้างพบบ่อยของตับแข็ง เชื่อกันว่าเมื่อการทำงานของตับแย่ลงอย่างรวดเร็วจะส่งผลต่อการไหลเวียนของเลือดในระบบไหลเวียนส่วนที่หล่อเลี้ยงลำไส้ ทำให้มีการเปลี่ยนแปลงของการไหลของเลือดและสภาพของหลอดเลือดที่ไปเลี้ยงไต อ่านต่อ...
สถานีย่อย:แพทยศาสตร์/บทความแนะนำ13

ภาพซีทีสแกนแสดงให้เห็นเลือดออกใต้เยื่อหุ้มสมองชั้นกลาง เห็นเป็นบริเวณสีขาวมีศรชี้กลางภาพ ซึ่งบ่งบอกว่ามีเลือดออกตรงกลางสมอง
เลือดออกใต้เยื่อหุ้มสมองชั้นกลาง (subarachnoid hemorrhage) คือการมีเลือดออกที่ช่องใต้เยื่อหุ้มสมองชั้นกลางระหว่างเยื่อหุ้มสมองชั้นกลางกับชั้นในซึ่งอยู่รอบ ๆ สมอง อาจเกิดขึ้นได้เอง หรือจากการแตกของหลอดเลือดสมองโป่งพอง หรือเกิดจากอุบัติเหตุกระทบกระเทือนศีรษะก็ได้ อาการของการมีเลือดออกใต้เยื่อหุ้มสมองชั้นกลางอาจมีเช่นอาการปวดศีรษะรุนแรงเฉียบพลัน คลื่นไส้ อาเจียน สับสน หรือซึมลง บางครั้งอาจชักได้ ยืนยันการวินิจฉัยด้วยการใช้การถ่ายภาพรังสีส่วนตัดอาศัยคอมพิวเตอร์หรือบางครั้งอาจทำได้ด้วยการเจาะตรวจน้ำไขสันหลัง การรักษาทำโดยการผ่าตัดอย่างทันท่วงที อาจด้วยการผ่าตัดเปิดกะโหลกศีรษะหรือการใช้รังสีช่วยในกระบวนการรักษา ร่วมกับการใช้ยาและการรักษาอื่น ๆ เพื่อป้องกันการเกิดเลือดออกซ้ำและป้องกันภาวะแทรกซ้อนของการมีเลือดออก อ่านต่อ...
ซูเปอร์เกมบอย

ซูเปอร์เกมบอย (Super Game Boy Sūpā Gēmu Bōi) เป็นอุปกรณ์อแดปเตอร์ของซูเปอร์แฟมิคอมที่ใช้ต่อเล่นเกมบอย ผลิตโดยนินเท็นโด เปิดตัวในเดือนมิถุนายน ค.ศ. 1994  ราคา 59.99 ดอลลาร์สหรัฐ  ในสหรัฐอเมริกา และ 49.99 ยูโร ในสหราชอาณาจักร

**ฟังก์ชัน**
ตลับซูเปอร์เกมบอยรุ่นญี่ปุ่น

**ฮาร์ดแวร์**

**ซูเปอร์เกมบอย 2**
ซูเปอร์เกมบอย 2

**เมนูระบบ**

**ดูเพิ่ม**
 เกมบอยเพลย์เยอร์- ตลับถ่ายโอน- รายชื่อเกมในซูเปอร์เกมบอย

**อ้างอิง**
หมวดหมู่:อุปกรณ์เสริมเกมบอย
เกมบอย
หมวดหมู่:ฮาร์ดแวร์นินเทนโด
หมวดหมู่:ผลิตภัณฑ์เปิดตัวในปี พ.ศ. 2537
วัดโพธินิมิตรสถิตมหาสีมาราม

วัดโพธินิมิตรสถิตมหาสีมาราม เป็นพระอารามหลวงชั้นตรี ชนิดสามัญ ในแขวงบางยี่เรือ เขตธนบุรี กรุงเทพมหานคร
ที่ดินของวัดในอดีตเป็นกรรมสิทธิ์ของนายโพ กับนางมิ ซึ่งเป็นบิดามารดาของสมเด็จพระวันรัต (แดง สีลวฑฺฒโน) วัดสุทัศนเทพวรารามราชวรมหาวิหาร เมื่อบิดามารดาถึงแก่กรรม สมเด็จพระวันรัตได้อุทิศที่ดินสร้างวัดเพื่ออุทิศส่วนกุศลแก่บิดามารดา เป็นพุทธบูชา ธรรมบูชา สังฆบูชา และศรัทธาแน่วแน่ว่าจะไม่กลับไปครองชีวิตฆราวาสอีก วัดได้รับพระราชทานวิสุงคามสีมาในสมัยรัชกาลที่ 5 เมื่อวันที่ 12 มีนาคม พ.ศ. 2417 มีเขตวิสุงคามสีมา กว้าง 7  วา ยาว 10 วา และพระราชทานนามว่า วัดโพธินิมิตร ชาวบ้านนิยมเรียกกันว่า วัดโพธิตลาดพลู ได้ประกอบพิธีผูกมหาสีมา  เมื่อวันที่ 30 ตุลาคม พ.ศ. 2433 ถือเป็นวัดเดียว และวัดแรกในคณะสงฆ์ไทย (มหานิกาย) ที่มีเขตกำหนดทำสังฆกรรมเป็นมหาสีมา
สิ่งสำคัญในวัดได้แก่ พระอุโบสถ ภายในมีพระพุทธรูปหล่อลงรักปิดทองปางปางมารวิชัย เป็นพระประธานอยู่ในพระอุโบสถ มีพระมหาเจดีย์ พลับพลารับเสด็จรัชกาลที่ 5 หอระฆัง ศาลาการเปรียญ ศาลาอเนกวนิช เป็นศาลาตรีมุข และศาลาท่าน้ำ
สถานีโพธิ์นิมิตรอยู่ใกล้ซอยวัดโพธินิมิตรสถิตมหาสีมาราม

**อ้างอิง**
โพธินิมิตรสถิตมหาสีมาราม
โพธินิมิตรสถิตมหาสีมาราม
หมวดหมู่:โบราณสถานในเขตธนบุรี
ประเทศคอสตาริกาในโอลิมปิกเยาวชนฤดูร้อน 2010

ประเทศคอสตาริกา เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติคอสตาริกาเป็นผู้ทำหน้าที่ในการส่งนักกีฬาเข้าร่วมแข่งขันจำนวน 5 คน ใน 5 ชนิดกีฬา ผลการแข่งขันครั้งนี้ประเทศคอสตาริกาไม่ได้รับเหรียญรางวัล

**นักกีฬาที่เข้าร่วม**

**กรีฑา**
ผลการแข่งขันดังนี้ :

**ดูเพิ่ม**
 ประเทศคอสตาริกาในโอลิมปิก- รายชื่อผู้เชิญธงชาติคอสตาริกาในโอลิมปิกเยาวชน- รายชื่อนักกีฬาคอสตาริกาที่ได้รับเหรียญรางวัลโอลิมปิกเยาวชน

**อ้างอิง**

**แหล่งข้อมูลอื่น**
  เว็บไซต์ทางการ

คอสตาริกา
ประเทศดอมินีกาในโอลิมปิกเยาวชนฤดูร้อน 2010

ประเทศดอมินีกา เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติดอมินีกาเป็นผู้ทำหน้าที่ในการส่งนักกีฬาเข้าร่วมแข่งขันจำนวน 3 คน ใน 1 ชนิดกีฬา ผลการแข่งขันครั้งนี้ประเทศดอมินีกาไม่ได้รับเหรียญรางวัล

**นักกีฬาที่เข้าร่วม**

**กรีฑา**
ผลการแข่งขันดังนี้ :

**ดูเพิ่ม**
 ประเทศดอมินีกาในโอลิมปิก- รายชื่อผู้เชิญธงชาติดอมินีกาในโอลิมปิกเยาวชน- รายชื่อนักกีฬาดอมินีกาที่ได้รับเหรียญรางวัลโอลิมปิกเยาวชน

**อ้างอิง**

**แหล่งข้อมูลอื่น**
  เว็บไซต์ทางการ

ดอมินีกา
ประเทศเอลซัลวาดอร์ในโอลิมปิกเยาวชนฤดูร้อน 2010

ประเทศเอลซัลวาดอร์ เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติเอลซัลวาดอร์เป็นผู้ทำหน้าที่ในการส่งนักกีฬาเข้าร่วมแข่งขันจำนวน 4 คน ใน 4 ชนิดกีฬา ผลการแข่งขันครั้งนี้ประเทศเอลซัลวาดอร์ไม่ได้รับเหรียญรางวัล

**นักกีฬาที่เข้าร่วม**

**เรือพาย**
ผลการแข่งขันดังนี้ :

**ดูเพิ่ม**
 ประเทศเอลซัลวาดอร์ในโอลิมปิก- รายชื่อผู้เชิญธงชาติเอลซัลวาดอร์ในโอลิมปิกเยาวชน- รายชื่อนักกีฬาเอลซัลวาดอร์ที่ได้รับเหรียญรางวัลโอลิมปิกเยาวชน

**อ้างอิง**

**แหล่งข้อมูลอื่น**
  เว็บไซต์ทางการ

เอลซัลวาดอร์
ประเทศกรีเนดาในโอลิมปิกเยาวชนฤดูร้อน 2010

ประเทศกรีเนดา เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติกรีเนดาเป็นผู้ทำหน้าที่ในการส่งนักกีฬาเข้าร่วมแข่งขันจำนวน 6 คน ใน 3 ชนิดกีฬา ผลการแข่งขันครั้งนี้ประเทศกรีเนดาไม่ได้รับเหรียญรางวัล

**นักกีฬาที่เข้าร่วม**

**กรีฑา**
ผลการแข่งขันดังนี้ :

**ดูเพิ่ม**
 ประเทศกรีเนดาในโอลิมปิก- รายชื่อผู้เชิญธงชาติกรีเนดาในโอลิมปิกเยาวชน- รายชื่อนักกีฬากรีเนดาที่ได้รับเหรียญรางวัลโอลิมปิกเยาวชน

**อ้างอิง**

**แหล่งข้อมูลอื่น**
  เว็บไซต์ทางการ

กรีเนดา
ประเทศกายอานาในโอลิมปิกเยาวชนฤดูร้อน 2010

ประเทศกายอานา เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติกายอานาเป็นผู้ทำหน้าที่ในการส่งนักกีฬาเข้าร่วมแข่งขันจำนวน 4 คน ใน 3 ชนิดกีฬา ผลการแข่งขันครั้งนี้ประเทศกายอานาไม่ได้รับเหรียญรางวัล

**นักกีฬาที่เข้าร่วม**

**กรีฑา**
ผลการแข่งขันดังนี้ :

**ดูเพิ่ม**
 ประเทศกายอานาในโอลิมปิก- รายชื่อผู้เชิญธงชาติกายอานาในโอลิมปิกเยาวชน- รายชื่อนักกีฬากายอานาที่ได้รับเหรียญรางวัลโอลิมปิกเยาวชน

**อ้างอิง**

**แหล่งข้อมูลอื่น**
  เว็บไซต์ทางการ

กายอานา
ประเทศติมอร์-เลสเตในโอลิมปิกเยาวชนฤดูร้อน 2010

ประเทศติมอร์-เลสเต เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติติมอร์-เลสเตเป็นผู้ทำหน้าที่ในการส่งนักกีฬาเข้าร่วมแข่งขันจำนวน 3 คน ใน 2 ชนิดกีฬา ผลการแข่งขันครั้งนี้ประเทศติมอร์-เลสเตไม่ได้รับเหรียญรางวัล

**นักกีฬาที่เข้าร่วม**

**กรีฑา**
ผลการแข่งขันดังนี้ :

**ดูเพิ่ม**
 ประเทศติมอร์-เลสเตในโอลิมปิก- รายชื่อผู้เชิญธงชาติติมอร์-เลสเตในโอลิมปิกเยาวชน- รายชื่อนักกีฬาติมอร์-เลสเตที่ได้รับเหรียญรางวัลโอลิมปิกเยาวชน

**อ้างอิง**

**แหล่งข้อมูลอื่น**
  เว็บไซต์ทางการ

ติมอร์-เลสเต
ประเทศอิรักในโอลิมปิกเยาวชนฤดูร้อน 2010

ประเทศอิรัก เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติอิรักเป็นผู้ทำหน้าที่ในการส่งนักกีฬาเข้าร่วมแข่งขันจำนวน 5 คน ใน 4 ชนิดกีฬา ผลการแข่งขันครั้งนี้ประเทศอิรักไม่ได้รับเหรียญรางวัล

**นักกีฬาที่เข้าร่วม**

**ว่ายน้ำ**
ผลการแข่งขันดังนี้ :

**ดูเพิ่ม**
 ประเทศอิรักในโอลิมปิก- รายชื่อผู้เชิญธงชาติอิรักในโอลิมปิกเยาวชน- รายชื่อนักกีฬาอิรักที่ได้รับเหรียญรางวัลโอลิมปิกเยาวชน

**อ้างอิง**

**แหล่งข้อมูลอื่น**
  เว็บไซต์ทางการ

อิรัก
ประเทศลาวในโอลิมปิกเยาวชนฤดูร้อน 2010

ประเทศลาว เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติลาวเป็นผู้ทำหน้าที่ในการส่งนักกีฬาเข้าร่วมแข่งขันจำนวน 3 คน ใน 3 ชนิดกีฬา ผลการแข่งขันครั้งนี้ประเทศลาวไม่ได้รับเหรียญรางวัล

**นักกีฬาที่เข้าร่วม**

**กรีฑา**
ผลการแข่งขันดังนี้ :

**ดูเพิ่ม**
 ประเทศลาวในโอลิมปิก- รายชื่อผู้เชิญธงชาติลาวในโอลิมปิกเยาวชน- รายชื่อนักกีฬาลาวที่ได้รับเหรียญรางวัลโอลิมปิกเยาวชน

**อ้างอิง**

**แหล่งข้อมูลอื่น**
  เว็บไซต์ทางการ

ลาว
ประเทศมัลดีฟส์ในโอลิมปิกเยาวชนฤดูร้อน 2010

ประเทศมัลดีฟส์ เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติมัลดีฟส์เป็นผู้ทำหน้าที่ในการส่งนักกีฬาเข้าร่วมแข่งขันจำนวน 4 คน ใน 3 ชนิดกีฬา ผลการแข่งขันครั้งนี้ประเทศมัลดีฟส์ไม่ได้รับเหรียญรางวัล

**นักกีฬาที่เข้าร่วม**

**กรีฑา**
ผลการแข่งขันดังนี้ :

**ดูเพิ่ม**
 ประเทศมัลดีฟส์ในโอลิมปิก- รายชื่อผู้เชิญธงชาติมัลดีฟส์ในโอลิมปิกเยาวชน- รายชื่อนักกีฬามัลดีฟส์ที่ได้รับเหรียญรางวัลโอลิมปิกเยาวชน

**อ้างอิง**

**แหล่งข้อมูลอื่น**
  เว็บไซต์ทางการ

มัลดีฟส์
ประเทศพม่าในโอลิมปิกเยาวชนฤดูร้อน 2010

ประเทศพม่า เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติพม่าเป็นผู้ทำหน้าที่ในการส่งนักกีฬาเข้าร่วมแข่งขันจำนวน 4 คน ใน 4 ชนิดกีฬา ผลการแข่งขันครั้งนี้ประเทศพม่าไม่ได้รับเหรียญรางวัล

**นักกีฬาที่เข้าร่วม**

**กรีฑา**
ผลการแข่งขันดังนี้ :

**ดูเพิ่ม**
 ประเทศพม่าในโอลิมปิก- รายชื่อผู้เชิญธงชาติพม่าในโอลิมปิกเยาวชน- รายชื่อนักกีฬาพม่าที่ได้รับเหรียญรางวัลโอลิมปิกเยาวชน

**อ้างอิง**

**แหล่งข้อมูลอื่น**
  เว็บไซต์ทางการ

พม่า
หลวงพร้อมวีระพันธ์ (พร้อม วีระพันธ์)

นาวาโทefn|หลวงพร้อมวีระพันธ์ ได้รับการเลื่อนยศเป็นนาวาเอกหลังสิ้นสุดกรณีพิพาทอินโดจีน หลวงพร้อมวีระพันธ์ (21 กุมภาพันธ์ พ.ศ. 2441  – 17 มกราคม พ.ศ. 2484) เป็นผู้บังคับการเรือหลวงธนบุรี ซึ่งเสียชีวิตในการปฏิบัติหน้าที่ของยุทธนาวีเกาะช้าง โดยทางกองทัพเรือไทยได้สดุดีวีรกรรมดังกล่าวเป็นประจำ ณ วันที่ 17 มกราคมของทุกปี

**การยุทธ์**
เนื่องด้วยทางการไทยได้เรียกร้องให้ฝรั่งเศสทำการปรับปรุงเส้นแบ่งเขตแดนไทย–อินโดจีนของฝรั่งเศส ขึ้นใหม่ โดยใช้ร่องน้ำลึกตามเกณฑ์กฎหมายระหว่างประเทศ รวมถึงให้ฝรั่งเศสคืนดินแดนฝั่งขวาแม่น้ำโขงที่ฝรั่งเศสยึดไปจากเหตุการณ์ ร.ศ. 112 ทว่า ฝ่ายฝรั่งเศสได้ปฏิเสธข้อเสนอดังกล่าว ส่งผลให้เกิดกรณีพิพาทอินโดจีน ที่นำมาซึ่งยุทธนาวีเกาะช้าง โดยวันที่ 17 มกราคม พ.ศ. 2484 ฝรั่งเศสได้อาศัยความมืดและความเร็วรุกเข้ามาทางทิศใต้ของเกาะช้าง ด้วยเรือลาดตระเวนเบาลาม็อต-ปีเก, เรือสลุป 2 ลำ, เรือปืน 2 ลำ รวมถึงเรือดำน้ำ และเรือสินค้าติดอาวุธที่รออยู่ด้านนอก ส่วนฝ่ายไทยมีเรือรักษาการณ์อยู่ 3 ลำ ได้แก่ เรือหลวงธนบุรี, เรือหลวงสงขลา และเรือหลวงชลบุรี ภายใต้การบังคับบัญชาของนาวาโท หลวงพร้อมวีระพันธ์
นาวาโท หลวงพร้อมวีระพันธ์ ได้นำเรือหลวงธนบุรีประจันหน้ากับกองเรือฝรั่งเศส และยิงตอบโต้เรือลาดตระเวนเบาลาม็อต-ปีเก เพื่อช่วยเรือหลวงสงขลา และเรือหลวงชลบุรี นับเป็นส่วนสำคัญในการรบจนวินาทีสุดท้าย กระทั่งเรือรบฝรั่งเศสต้องถอยกลับ
อย่างไรก็ตาม หลวงพร้อมวีระพันธ์เสียชีวิตจากการรบดังกล่าว ซึ่งเหตุการณ์ครั้งนี้ ทหารเรือฝ่ายไทยเสียชีวิต 36 นาย ตลอดจนสูญเสียเรือหลวงธนบุรี, เรือหลวงสงขลา และเรือหลวงชลบุรี

**อนุสรณ์และสิ่งสืบทอด**
หลังจากเรือหลวงธนบุรีจม ทางกองทัพเรือไทยได้ทำการเก็บกู้ส่วนห้องบังคับการเรือและปืนเรือมาจัดเป็นอนุสรณ์สถานเรือหลวงธนบุรี ณ โรงเรียนนายเรือ จังหวัดสมุทรปราการ และอนุสรณ์สถานแหลมงอบ จังหวัดตราด เพื่อรำลึกถึงวีรกรรมดังกล่าว รวมถึงที่พิพิธภัณฑสถานเมืองตราด จังหวัดตราด ได้มีการจัดแสดงเหตุการณ์ยุทธนาวีเกาะช้าง ซึ่งถือเป็นไฮไลต์สำคัญของพิพิธภัณฑ์ พร้อมด้วยบทบาทของนาวาโท หลวงพร้อมวีระพันธ์

**เครื่องราชอิสรยาภรณ์**
 พ.ศ. 2484 – 80px เหรียญชัยสมรภูมิ สงครามอินโดจีน (ช.ส.) (ประดับเปลวระเบิด)

**เชิงอรรถ**

**อ้างอิง**
หมวดหมู่:ทหารเรือชาวไทย
หมวดหมู่:ทหารชาวไทยในสงครามโลกครั้งที่สอง
หมวดหมู่:ผู้นำการทหารในสงครามโลกครั้งที่สอง
หมวดหมู่:นาวาเอก
หมวดหมู่:บรรดาศักดิ์ชั้นหลวง
หมวดหมู่:ยุทธนาวีเกาะช้าง
หมวดหมู่:บุคคลในกรณีพิพาทอินโดจีน
เกมบอยอัดวานซ์เอสพี

เกมบอยอัดวานซ์ SP (Game Boy Advance SP Gēmu Bōi Adobansu SP) หรือ (GBA SP) เป็นเครื่องเล่นเกมรุ่นอัพเกรดของเกมบอยอัดวานซ์ ออกแบบพกพาฝาผับ ระบบ 32 บิต ผลิตโดยนินเทนโด ตัว "SP" ชื่อย่อมาจาก "Special" ตามมาด้วยนินเท็นโด DS (วางจำหน่ายในเดือนพฤศจิกายน พ.ศ. 2547) และ Game Boy Micro (วางจำหน่ายในเดือนกันยายน พ.ศ. 2548)

**รุ่นแบล็กกลิท (AGS-101)**
เครื่อง GBA SP รุ่น AGS-101 สีไข่มุกพร้อมหน้าจอแบล็กกลิท

**ดูเพิ่ม**
 ตระกูลเกมบอยแอดวานซ์- รายชื่อเกมในเกมบอยแอดวานซ์

**อ้างอิง**

**แหล่งข้อมูลอื่น**
  Official website-  Game Boy Advance at Nintendo.com ( archived versions at the Internet Archive Wayback Machine)-  Comparison of GBA SP 101 vs 001 date=2011-07-26 
หมวดหมู่:Products introduced in 2003
หมวดหมู่:Products and services discontinued in 2008
หมวดหมู่:Backward-compatible video game consoles
หมวดหมู่:เกมบอยแอดวานซ์
หมวดหมู่:เครื่องเล่นเกมบอย
หมวดหมู่:ผลิตภัณฑ์ที่ยกเลิกผลิตแล้ว
หมวดหมู่:Regionless game consoles
หมวดหมู่:เครื่องเล่นวิดีโอเกมพกพายุคที่หก
หมวดหมู่:เครื่องเล่นเกมพกพา
หมวดหมู่:เครื่องเกม IQue
ไทบ้าน เดอะซีรีส์ 2.1

ไทบ้าน เดอะซีรีส์ 2.1 (Thibaan The Series 2.1) เป็นภาพยนตร์ คอมเมดี้ โรแมนติก ดราม่า โดยผู้กำกับฯ สุรศักดิ์ ป้องศร

**นักแสดง**
 ณัฐวุฒิ แสนยะบุตร รับบท จาลอด (ลอด) (ผู้บ่าวไทบ้าน, ผู้ช่วยนักธุรกิจของเฮียป่อง)- ธันวาพร นาสมบัติ รับบท ครูแก้ว (ครูฝึกสอนโรงเรียน)- ชาติชาย ชินศรี รับบท พระเซียง (เพื่อนสนิทของจาลอด)- สมชาย สายอุทา รับบท เฮียป่อง (นักธุรกิจ, เพื่อนสนิทของจาลอด)- เบญจพร จันทชิต รับบท เจ๊สวย (เจ้าของร้านขายของชำ)- ภูเนตร สีชมภู รับบท เฮิร์ป (สามีของเจ๊สวย)- ชมภูมาตย์ ผ่องสนาม รับบท ปริม (ผู้หญิงที่แอบชอบพระเซียง)- ธนาดล บัวระบัติ รับบท มืด (น้องชายของจาลอด)- ณัฐกานต์ ปินะถา รับบท แก้ม (หัวหน้าห้อง, น้องสาวของปริม)- ธิติ ศรีนวล รับบท โรเบิร์ต (คนบ้า)- นภัส สืบศิริ รับบท หมอปลาวาฬ (พยาบาลสาวสวยประจำตำบล)- คำตัน จินดามล รับบท ผู้ใหญ่คำตัน (พ่อของเฮียป่อง)- รำไพ จินดามล รับบท แม่ของเฮียป่อง- บุญเทา กัญญะพิลา รับบท ยายจ่อย (ยายของจาลอด)- กฤช จันทร์หนองสรวง รับบท เดอะแก๊งค์ แมน- รัฐธรรมนูญ ขานหัวโทน รับบท เดอะแก๊งค์ เบส- ธเนศ อิ่มพูล รับบท เดอะแก๊งค์ ชะมด- ธิดารัตน์ นาทองบ่อ รับบท จีนูน (น้องสาวของเจ๊สวย)- กิตตินันท์ ห่วงสมบัติเจริญ รับบท แชมป์ (บักพิซซ่า, แฟนของจีนูน)- สุธิดา บัวติก รับบท ใบข้าว (แฟนเก่าของพระเซียง)- นาราภัทร งดงาม รับบท หมอแจ็ค- เบญจมาศ ชูเชิด รับบท แนน (อดีตคนที่จาลอดเข้าไปจีบ)

**นักแสดงรับเชิญ**
 สมสิทธิ์ นามวงศ์ รับบท พ่อของครูแก้ว- ทัศน์พงษ์ นามวงศ์ รับบท ผอ.โรงเรียน- พัชนิยา ทานาลาด รับบท แม่ของใบข้าว- สถิต ไกรยา รับบท พ่อของแนน- ศุภฤกษ์ วงษาไฮ รับบท ช่างซ่อมรถ- พัชรา ภูสง่า รับบท เมียของช่างซ่อมรถ- ไพลิน คุณวราง รับบท ปอ (แฟนของโรเบิร์ต)- อเมเลีย บุญมีศรีสุข รับบท เพื่อนของจีนูน- ทิพารมย์ ยี่วาศรี รับบท เวิร์ค (น้องสาวของใบข้าว)- สรรพ์พร สมชื่อ รับบท แฟนของใบข้าว- สิทธิโชค รัศมี รับบท ตำรวจเพียว

**เพลงประกอบภาพยนตร์**
 เพลง ฟ้าสั่ง ขับร้องโดย กวาง จิรพรรณ- เพลง ระเบิดเวลา ขับร้องโดย ศาล สานศิลป์- เพลง แรกตั้งใจฮัก ขับร้องโดย ปรีชา ปัดภัย

**ภาคต่อ**
 ไทบ้าน เดอะซีรีส์ (เข้าฉาย 23 กุมภาพันธ์ 2560)- ไทบ้าน เดอะซีรีส์ 2.2 (เข้าฉาย 22 พฤศจิกายน 2561)- ไทบ้าน x BNK48 จากใจผู้สาวคนนี้ (เข้าฉาย 23 มกราคม 2563)- หมอปลาวาฬ- สัปเหร่อ (เข้าฉาย 5 ตุลาคม 2566)

**อ้างอิง**
หมวดหมู่:ภาพยนตร์ไทยที่ออกฉายในปี พ.ศ. 2561
หมวดหมู่:ภาพยนตร์ไทย
หมวดหมู่:ภาพยนตร์ที่กำกับโดย สุรศักดิ์ ป้องศร
เธียคลา ออห์ลันแดร์

เธียคลา ออห์ลันแดร์ (Thecla Åhlander; 3 มิถุนายน ค.ศ. 1855 – 8 เมษายน ค.ศ. 1925) เป็นนักแสดงละครเวทีและภาพยนตร์ญิงชาวสวีเดน ซึ่งเริ่มอาชีพการแสดงบนเวทีในช่วงปลายคริสต์ศตวรรษที่ 19 และดำเนินไปจนถึงต้นคริสต์ทศวรรษ 1920

**ชีวิตในวัยเด็กและอาชีพบนเวที**
ออห์ลันแดร์มีชื่อตอนเกิดคือเธียคลา อตทิลเลีย ออห์ลันแดร์ เธอเกิดที่นอร์เชอปิง และเริ่มศึกษาละครในฐานะศิษย์ของฟรันส์ เฮียดไบก์ ใน ค.ศ. 1872 เธอศึกษาต่อที่โรงเรียนโรงละครหลวงตั้งแต่ ค.ศ. 1874 ถึง ค.ศ. 1877 เธอได้รับการเปิดตัวบนเวทีที่โรงละครหลวงในปี ค.ศ. 1877 ในละครเรื่องเอตนัมน์ (Ett namn) เธอทำงานอยู่ที่โรงละครจนกระทั่งปี ค.ศ. 1922 และตั้งแต่ปี ค.ศ. 1908 ถึง ค.ศ. 1915 ก็เป็นครูสอนละครที่โรงละครด้วย ออห์ลันแดร์กลายเป็นหนึ่งในนักแสดงละครเวทีหญิงระดับแนวหน้าของสแกนดิเนเวีย โดยปรากฏตัวในบทของเฮนริก อิบเซิน, บีเยินส์จาเนอ บีเยินซ็อน, ลุดวิก โฮลแบร์ก, ออกุสต์ บลอนช์, แอกเซล เอมิล เบตโซนิช ท่ามกลางคนอื่น ๆ เธอเป็นนักแสดงหญิงระดับแนวหน้าของโรงละครในปี ค.ศ. 1888 และได้รับลิตเตรีเซตาร์ติบุสในปี ค.ศ. 1891

**อาชีพนักแสดงภาพยนตร์**
ออห์ลันแดร์ยังปรากฏตัวในภาพยนตร์เงียบของสวีเดนสามเรื่องในช่วงต้นคริสต์ทศวรรษ 1920 ได้แก่ เอลิซาเบต ปี ค.ศ. 1921 ของกุนนาร์ คลินไบก์, กุนนาร์เฮียเดส ซอกา ปี ค.ศ. 1923 ของเมาริตซ์ สติลแลร์ และเรือนรก (Eld ombord) ปี ค.ศ. 1923 ของวิคตอร์ เชอสเติร์ม

**อ้างอิง**

**แหล่งข้อมูลอื่น**
 name=Thecla Åhlander-  Svenska Filminstitutet-  Idun, 7 April, 1893 date=2016-03-04 
หมวดหมู่:นักแสดงละครเวทีหญิงชาวสวีเดน
หมวดหมู่:นักแสดงภาพยนตร์หญิงชาวสวีเดน
หมวดหมู่:บุคคลจากนอร์เชอปิง